
SIROMAŠNA, ALI SRETNA 

Zvali su je »modra ljubica«, nju jedno¬ 
stavnu i skromnu radnicu Margaretu. Sva¬ 
ki dan je upravljala korake u ulicu Blak- 
frijar, u Edingburgu, glavnom gradu 
Škotske. 

Ne ćemo je naći u onom dijelu grada, 
gdje se dižu divne crkve, dražesne vile i 
krasne kraljevske palače. Ona je živjela u 
zloglasnom starom gradu, gdje su uske 
ceste i ulice. Tamo ima visokih kuća, često 
i na deset spratova. Gorko siromaštvo i 
kruta bijeda vladaju u uskim stanovima. 
Mnoga opasnost prijeti tamo nevinosti. 

Ugledala je Margareta Sinkler, naša 
»modra ljubica«, svijetlo svijeta 29. ožujka 
1900. u jednom siromašnom podrumskom 
stanu, na trgu Milde-Artur. 

Obitelj Sinkler živjela je oskudno. 
Otac je bio siromašni pometač cesta kod 
gradske uprave. Ali je u obitelji vladalo 
zadovoljstvo i tiha sreća, jer je bila osno- 

vana na strahu Božjemu i međusobnoj 
ljubavi. Makar im je zaslužba bila tako 
oskudna, preselili su se brzo nakon što se 
rodila Margareta u prostraniji stan kraj 
župne crkve u ulici Blakfrijar. Kako li je 
negdje odahnula majka, kad je onaj vlažni 
podrumski stan zamijenila s prijaznom i 
sunčanom sobom! 

Odsada je Margareta rasla u neposred¬ 
noj blizini euharistijskog Spasitelja. Puna 
srdačne ljubavi k Isusu već je u nježnoj 
dobi često boravila kraj svetohraništa. Ta 
mala pobožna djevojčica blijedih obraza i 
žuljevitih ruku — dokazi siromaštva i 
rada — nalikovala je više na anđela nego 
čovjeka. 

MARGARETINA MAJKA 

Gospođa Sinkler bila je duboko po¬ 
božna, puna nježne majčinske ljubavi i 
veoma svijesna svojih dužnosti. Vjerno je 
sačuvala svoju katoličku vjeru i nastojala 
da to sveto blago preda i svojoj djeci. 

Rano ujutro, kad bi obukla mališe, na¬ 
pravila bi svakomu od njih na čelu znak 

križa govoreći: »Da nikada ne uvrijediš 
Spasitelja!« Ove riječi, koje su dolazile iz 
brižna majčina srca, živo je zapamtila 
Margareta. One su joj bile snažno uporište 
u mnogim opasnostima velegradskoga ži¬ 
vota. 

Gospođa Sinkler nije se za djecu samo 
molila, već ih je i čuvala. Voljela je i osku¬ 
dijevati nego da zanemari njihov uzgoj. 
Tu joj nijedna žrtva nije bila prevelika. 
Jakosti i savjeta davao joj je Spasitelj, 
koji je stanovao u neposrednoj blizini, u 
tihom svetohraništu. Ona je znala, kako 
velika opasnost prijeti nevinim dušama, 
pa je zato djecu uvijek sjećala, da je Bog 
svagdje nazočan, i usađivala u njih srdačnu 
ljubav prema malom Isusu i svetom an¬ 
đelu čuvaru. 

Odgajala ih je u stidljivosti. Ivan i An¬ 
drija, Bela i Margareta spavali su svako 
za se u posebnim sobama, premda je zato 
trebala veća stanarina, koja se jedva sma- 
gala. Margareta i njezina braća nisu ni¬ 
kada smjeli lutati i vikati ulicama. Majka 
je strogo nadzirala svaki korak svoje 
djece. U Sinklerov stan ni jesu smjeli dru- 

gari ili drugarice, koji bi mogli naškoditi 
njihovoj nevinosti ili vjeri. 

Uz takvu je majku bilo Margareti li¬ 
jepo i ona ju je ljubila svim srcem. Prire¬ 
đivala bi joj veselje, gdjegod bi mogla, ii 
osobito kad je bila bolesna. Gospođu je 
Sinkler od vremena do vremena zahvatala 
žalost, dakako radi velike bijede. U takvim 
bi danima Margaretina ljubav svašta pro¬ 
nalazila. Radila bi sve, da razvedri majku, 
smijala se, šalila i tješila ju. Ako se majka 
ne bi nikako mogla razveseliti, dobra bi 
kćerka rekla: »Majko, ja ću se za tebe 
srdačno pomoliti. Spasitelj će pomoći.« 
Kako bi se sjalo Margaretino lice, kad bi 
malo zatim majka opet bila vedra kao 
obično! 

MARGARETA I LIZA 

Margareta je uvijek bila ljubezna i su¬ 
sretljiva prema svojoj braći, a najviše se 
brinula za svoju najmlađu sestricu Ližu. 
To je bilo veselo ali slabašno dijete, i 
Margareta joj je bila vjerna i brižna maj¬ 
čica. Već rano ujutro počela se puna lju¬ 
bavi baviti s malom. Oblačila ju je, sple¬ 

tala joj pletenice i kitila ih šarenom vrp¬ 
com, što je sestricu jako veselilo. Vrpcu 
je sama kupila s ono malo svoga ušteđe¬ 
nog novca. Prava ljubav uvijek nalazi sred¬ 
stva i putove, da druge razveseli. 

Kad bi pobožno izmolile jutarnju mo¬ 
litvu i pojele oskudni zajutrak, pošle bi 
veselo i zadovoljno u školu. Obadvije su 
pohađale zavod, što su ga vodile sestre 
Naše drage Gospe od Milosrđa. Putem ne 
bi Margareta skidala očiju sa sestrice. A i 
pod školskim odmorom našla bi se do nje 
kao njezin anđeo čuvar. U tim je odmo¬ 
rima žrtvovala igru s vršnjakinjama za 
ovo majčino mezimče. Kad je bilo hladno, 
zamatala bi sestričine ruke u svoju pre¬ 
gaču, da ih malo ugrije. A znala je moliti 
i za dopuštenje, da smije s malom otići u 
naloženu školsku sobu, kako bi je zaštitila 
od prehlade. 

I poslije škole brinula se Margareta za 
malu Ližu s velikom ljubavi i strpljivosti. 
Pomagala bi joj kod zadaća i ponavljala 
s njome, što su uzeli u školi. Tako je 
spretno pomagala slabom djetetu, da je 
jedna učiteljica rekla: »Kad bi samo sve 
učenice imale takvu sestru!« 

Ganutljivu je brigu pokazala Marga¬ 
reta kod Lizine prve svete pričesti. Veći¬ 
nom su djeca na dan svoje prve svete pri¬ 
česti bila obučena u bijele haljine. Ali jao! 
Obitelj Sinklerovih bila je tako siromašna, 
te im nije bilo moguće maloj prvopričes- 
nici nabaviti bjelinu. To je potaknulo Mar¬ 
garetu na takvo djelo sestrinske ljubavi, 
kakvom se u njezinoj dobi zaista moramo 
diviti. 

Uzela je svoju vlastitu bijelu haljinu, i 
premda je bila još učenica, dala se na to. 
da je prenapravi za Ližu. I gle, uspjelo je! 
Mlada je švelja pokazala veliku spretnost 
i fini ukus. Kolike radosti za cijelu obi¬ 
telj! No najsretnija bila je Margareta. 
»Jer radost, koju dajemo, vraća se u vla¬ 
stito srce.« 

KOD IGRE 

Margareta je doduše bila tiha djevoj¬ 
čica, ali nipošto kakav drveni kip. Milila 
joj se igra i šala, i kad je bila bez posla, 
veselo se zabavljala sa svojom braćom. 

Andrija, dvije godine mlađi od Mar¬ 
garete, jako ju je volio i nije se micao od 

nje, jer se nitko nije znao s njim tako li¬ 
jepo igrati. Starija sestra Bela često se radi 
toga srdila, ali je Margareta Ijubezno go¬ 
vorila: »Ta pusti malog siromaha k nama; 
on nema nikoga, s kim bi se mogao igrati.« 

Njih se troje voljelo igrati na obližnjem 
igralištu škole svete Ane. Tamo je bila 
ljuljačka! Koliko veselje! Haj, kako se tu 
veselo let jelo kroz zrak! Često bi se tamo 
našlo i druge djece, koja bi čeznutljivo 
gledala njihovu igru. Margareta bi odmah 
naslutila, kakva se želja krije u srcima te 
djece. »Pustimo i njih na ljuljačku i na¬ 
pravimo im malo veselja«, rekla bi tada 
Beli i Andriji. Kako bi se zahvalno sjale 
dječje oči! Još bi se dugo sjećali toga ve¬ 
selja. Kad bi im Margareta ispunila želju, 
pripovijedali bi jedni drugima, kako im je 
bila dobra. 

Margareta je kod igre mrzila neslogu i 
svađu. Odmah bi se požurila da razvidi 
šta je, započela bi kakvu drugu igru ili ko¬ 
jom šalom nasmijala cijelo društvo. Bila 
je prijazna i uslužna školskim dražicama, 
ali je hotimice izbjegavala one, koje su 
kod igre ili u vladanju bile divlje i razuz- 

dane. Kad bi je Šta pitali, odgovarala bi 
prijazno, a ne osorno i otresito. Uljudno 
i čedno vladanje siromašnoga radničkog 
djeteta tako je djelovalo na vršnjakinje, 
da su upravo poštivale Margaretu. 

KAO SUNCE U KUĆI 

Imaj riječ i za druge, 

Kad ih štogod cvijeli, 

Zbori njima ono tad, 

Što tebe veseli. 

Imaj pjesmu u grlu 
I ne kloni, pobro, 

Imaj sunce u srcu, 

I sve bit će dobro. 

Sigurno ste već radosno pjevali kakvu 
sličnu pjesmicu. Što nama tu želi pjesnik, 
to je imala naša draga Margareta. Ona se 
razvijala u vedru djevojku. Premda je Sin- 
klerova obitelj imala teških briga i nevo¬ 
lja, Margareta je svojom veselom naravi, 
svojim šaljivim doskočicama i onom svo¬ 
jom osobitom duhovitošću znala uvijek 
raspršiti tmurno raspoloženje. 

Oca je ljubila kao pravo dijete i bila 
mu zahvalna. Dugo je znala štedjeti, samo 
da ga za Božić ili imendan iznenadi kakvim 
malim darom. Njega bi vrlo veselile nje¬ 
zine male uljene slikarije, načinjene naj¬ 
jednostavnijim sredstvima i njezini ukusni 
ručni radovi. Voljela bi s njim proplesati 
kroz sobu, i od srca bi se smijala, kad bi 
bio jako nespretan. 

Margareta je već odmalena imala smi¬ 
sla za kućanstvo. Bila je tako brižljiva i 
spretna, da je u kućnim poslovima vrije¬ 
dila majci više od starije sestre Bele. Ka¬ 
da je gospođa Sinkler jednom bila teško 
bolesna, morala je Margareta izostati iz 
škole, da bude bolesnici u svemu na po¬ 
moć. Ona je još kao dijete od četiri go¬ 
dine jedanput rekla: »Majko, ja bih htjela 
da sam velika djevojčica, da ti mogu po¬ 
magati.« 

Kada je Margareta malo poodrasla, 
ravnala je i upravljala kao brižna doma¬ 
ćica. Majka je jedanput u sedmici odlazila 
navečer na šivanje. Tada je Margareta bi¬ 
la na konju. Ivan bi morao biti dadilja ma¬ 
loj Ljzj, a ostala bi se braća igrala patu- 

ljaka. Tu se redilo, čistilo, namještalo. Za 
kratko bi se vrijeme u stanu sve sjalo i 
nisi više vidio ni trunka prašine. Veliko je 
bilo majčino iznenađenje, no velika i ra¬ 
dost patuljaka. 

U velikoj obitelji dolazi katkada do 
nesuglasica. Kod takvih bi zgoda Marga¬ 
reta uvijek izravnavala i izmirivala. Ako 
bi je Bela ražalostila, rekla bi joj Marga¬ 
reta odmah koju ljubaznu riječ ili joj uči¬ 
nila kakvu uslugu. Ako bi tko od braće 
rastužio oca ili majku, tražila bi krivca, i 
ne bi mirovala, dok ne bi bilo sve iznu¬ 
reno. Tako je Margareta bila uvijek i sva¬ 
gdje sunce u kući. 

U ŽIVOT 

Obitelj Sinkler imala je s vremenom 
šestoro djece. Nije bila šala sve to hraniti 
i odijevati! Ta jedini je otac zarađivao. 
Zato je često bilo velike bijede. Ne ćemo 
se stoga Čuditi, da se Margareta već rano 
počela boriti za svagdanji kruh. 

Još dok je išla u školu, radila je za ne¬ 
ku trgovinu ručnih radnja. Zarada je do¬ 
duše bila neznatna, ali je ipak olakšavala 


skrb zabrinutoj majci. Dakako, Margare- 
tinu je zdravlju škodilo to neprestano 
trčkaranje amo i tamo, a uzato oskudna 
hrana i slabo odijelo. Jednoga se jutra pod 
svetom misom onesvijestila. »Ah, siro¬ 
mašno je dijete posve slabo hranjeno i ni¬ 
je dosta obučeno po tom hladnom vreme¬ 
nu«, rekla je gospođa, koja ju je dignula. 

Kad je naša draga Margareta ostavila 
.školu, bila je neko kratko vrijeme u tvor¬ 
nici dvopeka. Zatim je stupila kao na¬ 
učnica u tvornicu pokućstva. Kako joj je 
moralo biti pri duši, kada je prviput ušla 
u tvorničke prostorije, njoj, tako brižno 
čuvanom i netaknutom djetetu! Morala je 
vršiti prljave i teške poslove: laštiti po¬ 
kućstvo. Na svoj se posao dala pošteno i 
savjesno. Pazila je samo na nj ne obazi¬ 
rući se na nelijepo a više puta i odvratno 
vladanje svoje okoline. 

Zato su poslodavci bili s njom zado¬ 
voljni. Za vrijeme svjetskoga rata bila je 
tvornica zatvorena. Na sreću Margareta 
nije ostala bez posla. Tvornica joj je na¬ 
šla novo namještenje. To je bilo radi nje¬ 
zina skladna vladanja i spretnosti. Budući 

da je i Bela bila namještena, to su se pri¬ 
like u obitelji Sinkler malo popravile. 

ČISTOĆA SRCA 

Naša siromašna tvornička radnica bila 
je mile spoljašnosti. Fine crte lica, modre 
oči i duge plave pletenice pobuđivale su 
kod svih udivljenje. Uzato se znala ukusno 
i prema modi odijevati. No njezina je 
odjeća bila uvijek jednostavna i pri¬ 
prosta. 

Glavna Margaretina briga bio je odgoj 
vlastite duše. Kako je već rečeno, majka ju 
je uvijek dobro čuvala i učila ju da ljubi 
čistoću srca. Ova lijepa krepost nije smje - 
la biti ničim pomućena. To je čvrsto odlu¬ 
čila još kao četrnaestgodišnja djevojčica. 

Jednog se dan vraćala kući s teškim za- 
motljajem. Putem joj se približio neki 
dječak njenih godina. Rekavši joj: »Zlato 
moje malo!«, htio ju je zagrliti. Ali taj je 
dobro prošao! Margareta se brzo požuri u 
kuću, stavi zamotljaj na stol, pa opet van! 
Prije nego je drzoviti dječak mogao što i 
slutiti, prilijepi mu vruću zaušnicu. Crve¬ 

nih obraza uđe u kuhinju i reče zasop- 
ljena: »Tako, to je bilo dobro!« 

Kada je kasnije dan za danom morala 
u tvornicu, bila je vrlo tiha i čedna. Velike 
su opasnosti prijetile njezinoj nevinosti, 
ali se Margareta junački borila. Čuvala je 
oči i uši, da ni najmanje ne okalja svoju 
lijepu dušu. Bela je često čula, kako izgo¬ 
vara ime Isusovo, katkada i deset puta po 
redu. 

Jednom joj neki radnik htjede pripovi¬ 
jedati nešto nepristojno. Margareta ga ni 
ne pogleda, pa se drzoviti čovjek brzo po¬ 
vuče. Iza nekog vremena pokuša to i po 
drugi put. Kako li se začudi, kad opazi, 
kraj Margarete, koja je bila sva zadublje¬ 
na u svoj posao, krunicu i otvoreni moli¬ 
tvenik njezina oca. To je bilo njezino 
oružje. Zastiđeni radnik se brzo udalji 
prijateljima i reče im: »Ne dirajte je, to je 
sveta djevojka.« 

ČUVARICA 3VETOHRANIŠTA 

Snagu i jakost za svagdanje poteškoće i 
borbe crpla je Margareta u čestoj svetoj 
pričesti. Tu žarku ljubav prema euhari- 

stijskom Spasitelju naslijedila je od oca. 

Andrija Sinkler bio je rođen i odgojen 
u protestantskoj vjeri, a prije ženidbe je 
prešao u katoličku Crkvu. Od toga se doba 
isticao kao veliki štovatelj presvetoga 
Sakramenta. Kao pometač ulica morao je 
posao započinjati i po hladnim zimskim 
danima već u pet i pol sati ujutro. Ali da 
ne ostane bez svete pričesti, ostajao je na- 
tašte sve do iza svete mise, koja se čitala 
u sedam i pol sati. Kad bi u kojoj eding- 
burškoj crkvi bilo izloženo Presveto, po¬ 
hodio bi otac Sinkler s obadvije starije 
kćeri tu crkvu. 

To su za Margaretu bili blaženi časovi. 
Nije ju smjelo ništa smetati. Nepomično 
je klečala na osamljenom mjestancu i upi- 
rala oči samo u pokaznicu. Što bi se tada 
zbivalo u njezinu srcu? Razgovor sa Spa¬ 
siteljem bio je sigurno srdačan i pun mi¬ 
losti. Jer iza svakoga takvog svetog poho¬ 
da unosila je ona u svoju okolinu ljubav, 
radost, i nebesko sunčano svijetlo. 

Margareta je svaki dan prije početka 
svoga rada slušala svetu misu i primila 
svetu pričest. Nije mogla dulje zahvalji¬ 

vati, jer je na minutu točno morala doći u 
tvornicu, često puta je od crkve do po¬ 
staje ili do automobila znala i trčati. Za lju¬ 
bav Spasitelju počimala je svoj teški rad 
natašte. Molila je kratke strelovite moli- 
tvice, često se sjećala velike milosti, koju 
je ujutro primila, čuvala sjetila: i to je eto 
bila Margaretina zahvala. 

Svaki bi odmor provela pred svetohra- 
ništem u susjednoj crkvi. Nikada ne bi 
propustila, da i na povratku kući ne po¬ 
hodi Spasitelja u njegvoj samoći. A kako 
li je bila vesela, kad je još mogla prisu¬ 
stvovati i blagoslovu! U nedjelje i svece 
bila je slobodna. Tada je nastojala, da na¬ 
doknadi sve, čega se odricala preko sed¬ 
mice. Povukla bi se u svoju sobu. Pred li¬ 
jepo uređenim oltarićem razgovarala bi se 
s božanskim Gostom. 

POSLIJE DNEVNOG RADA 

Margareta bi se navečer vraćala iz tvor¬ 
nice umorna. Namjesto da se sada odma¬ 
ra, kako bi i zaslužila, pomagala je majci 
u kućnim poslovima. »Majko, ti sada po 
čini, ja ćp se za sve pobrinuti.« Veselilo 

ju je, da tako udesi siromašni dom, da bu¬ 
de drugima ugodan. Čistila je, uređivala i 
kitila; imala je smisla za ljepotu, pa je uvi¬ 
jek pronalazila nešto novo. 

Roditeljima je bilo vrlo stalo, da im se 
djeca dalje obrazuju. Zato su Bela i Mar¬ 
gareta morale pohađati domaćinsku školu i 
večernje tečajeve šivanja. Margareta je 
nastojala, da sve radi kako treba i da se 
ne zadovolji polovičnim radom. Zbog svo¬ 
je marljivosti i brižljivosti bila je više 
puta odlikovana. Redovito je pohađala i 
školu šivanja kod sestara na Drumond- 
skom trgu. Tu je smjela pomagati kod po¬ 
pravljanja crkvenoga rublja. No ona se 
rado nudila za pomoć i kod teških poslo¬ 
va. Časovi, što ih je provela kod sestara, 
bili su prava okrepa za njezinu dušu. 

Kada su otac i brat Ivan bili u ratu, 
imala se s njima dopisivati Margareta. Ta 
je usluga bila za nju uvijek velika žrtva, 
jer je bila slaba u pravopisu. Katkada je 
znala izostaviti točku, zarez, uskličnik i 
druge pravopisne znakove, ili ih staviti na 
krivo mjesto. Tim je nekoliko puta došlo 
do nesporazumaka. Tako je jedanput na¬ 

pisala ocu na kraju jedne dopisnice: »Bog 
Te čuvao od Tvoje drage žene.« Kad je 
otac došao na dopust, izvadio je dopisnicu 
i rekao Magareti: »Hoćeš li pročitati, milo¬ 
stiva gospođice?« Ona je čitala ispravno: 
»Bog Te čuvao! Od Tvoje drage žene.« 
Tom su je dopisnicom još često dražili. A 
Margareta je zapamtila, kako su važni 
pravopisni znakovi. 

U LIJEPOM BOŽJEM SVIJETU 

Margareta je vrlo rad išla na izlete, ko¬ 
je je priređivala njezina škola. Bila je ona 
vesela djevojka i jako je voljela sport. 
Kod utakmica u trčanju i plivanju često 
bi dobila nagradu. Ako su to bili slatkiši, 
dala bi pola svojim prijateljicama. S dru¬ 
gom bi polovicom razveselila roditelje i 
braću. Kod kuće bi znala zanimljivo pri¬ 
povijedati o radostima sporta. 

Bela i Margareta veselile bi se svake 
godine praznicima, kad nije bilo tvornič¬ 
kog rada. Tada bi one napunile uprtnjaču, 
pa hajde van u lijepu Božju prirodu. Sad 
bi ih srce odvuklo na more, sad u gore, 
sad na ravnice. Kako su se osjećale sretne, 

kad su za neko vrijeme mogle umaći vrevi 
i buci velegrada. 

No Margareta nije kod tih izleta pro¬ 
puštala svojih pobožnih navika. Svaki dan 
bi primala svetu pričest, i oduševljavala 
za to i Belu, koja se smatrala nevrijednom 
te velike milosti. »Ne ide se k svetoj pri¬ 
česti zato, što jesi dobra, već zato što 
hoćeš da budeš dobra.« 

Kad bi došle u kakav grad ili selo, prvi 
bi im korak bio upravljen k Onomu, koji 
tiho bdije u svetohraništu. Kada su jedan¬ 
put bile u gradu R., našle su na žalost 
crkvu zatvorenu, jer še popravljala. No 
Margareta se odmah snašla. Ode k župni¬ 
ku i zamoli ga za ključ od crkve. On joj 
ga rado dade. Dva je sata provela tad 
s Belom u crkvi, presretna, što se tako 
dugo smije zabavljati sa Spasiteljem. 

U tom istom mjestu usudila se Marga¬ 
reta na vožnju čamcem po jezeru. Kako je 
bila poduzetna, iznajmila je čamac i ve¬ 
slala daleko od obale. Belu je oduševila ta 
vožnja, pa je rekla navečer: »Kad dođemo 
kući, poći ćemo s majkom na Krajiški rib¬ 
njak. I ona se voli voziti čarncem,« 

?Q 


VESELI ČASOVI U ROZEVELU 

Najugodnije svoje praznike provele su 
Bela i Margareta u lijepom Rozevelu. So¬ 
bu su iznajmile kod neke stare gospođe. 
Njezina se kućica nalazila u lijepom vrtu. 
Tamo su došle jedne subote navečer. Brzo 
su popile čaj. Zatim su se uputile u crkvu, 
da točno saznadu, kada su svete mise. I 
ovdje je Margareta ostala vjerna svomu 
načelu, da ide svaki dan na svetu pričest. 

Poslije zajutarka otišla bi u vrt i tamo 
nastavila svoju zahvalu. Klečeći ili sjedeći 
molila bi iz molitvenika. Svježi seoski zrak 
dobro je činio Margareti. Često je znala 
uskliknuti: »Kako je lijepo ovdje. Kad već 
tako usrećuje život na selu, kakav mora 
da je tek onda samostanski život!« 

Kad su bile slobodne, pomagale su Bela 
i Margareta dobroj gospođi u njezinim po¬ 
slovima. Čistile su, svjetlale i pjevale 
uzato svoje pjesme na čast Srcu Isusovu 
i Majci Božjoj. Vukle bi i donosile vodu 
s bunara, koji je bio podalje. Također bi 
se brinule, kad bi trebalo po nešto u grad. 
Jednoga dana dođe majka s Lizom u Ro- 
zevel, da pohodi kćerke. Stara ih se go- 

U slobodno vrijeme pomagahu Margareta 
i Bela dobroj gospođi 


spođa nije mogla dosta nahvaliti. »Kako 
si ti sretna majka, kad imaš takovu djecu!« 

TIHA SREĆA U KREPOSTI 

Svagdanja sveta pričest i česti pohodi 
Isusu u svetohraništvu približavali su 
Margaretu uvijek sve bliže Spasitelju. 
Njega je ona bila odabrala za svoga prija¬ 
telja. Za njega joj nije bila nijedna žrtva 
prevelika. Njezin je gorljivi duhovni ži¬ 
vot istjecao iz velike ljubavi prema Isusu. 
Tim je životom htjela opet u drugu ruku 
dokazati Spasitelju svoju vjernost i pre¬ 
danost. 

U obitelji Sinkler bio je običaj, da se 
svaku večer moli krunica. Makar Marga¬ 
reta bila ne znam kako umorna od teškoga 
tvorničkog rada, ne bi nikada legla na po¬ 
činak, a da ne bi na koljenima izmolila ovu 
omiljelu molitvu drage Majke Božje. 

Tako je bila hrabra u pregaranju, da 
je znala prekidati i noćni počinak, samo 
da može razgovarati s Bogom, premda joj 
je inače trebalo mnogo spavati. Ustajala 
bi čak i u hladnim zimskim noćima i mo¬ 
lila raširenih ruku. Tako je jedanput maj- 

ka slučajno došla kasno u djevojačku spa¬ 
vaonicu i bila svjedokom te neobične 
Margaretine pobožnosti. Obuzelo ju je 
neko počitanje. Tiho je otišla natrag, da 
ne smeta pobožnu kćerku u molitvi. 

Kad se spremala za velike svetkovine 
crkvene godine, bila bi Margareta već ne¬ 
koliko dana unaprijed vrlo sabrana i go¬ 
vorila bi manje nego inače. To je bila pri¬ 
lično velika žrtva za živahnu narav mlade 
djevojke. No ona se radosna srca svlada¬ 
vala za ljubav Spasitelju. On se sigurno 
baš zato tomu osobito veselio. Šaleći se 
govorila bi Beli: »Ipak ćemo jedanput vi¬ 
djeti, koja od nas dvije znade bolje zatvo¬ 
riti usta.« Osim toga zadavala bi sebi i 
drugih žrtvica. Neopazice bi uzimala čaj 
bez šećera, kruh bez maslaca. Pregorjela 
bi da kaže koju šalu i ne bi se prepirala. 

U ŠKOLI SRCA ISUSOVA 

Margaretina prijaznost i ljubežljivost u 
drugovanju nije njoj nipošto bila prirođe¬ 
na. Kako i sama priznaje, morala se bo¬ 
riti i mučiti, da postigne krepost blagosti. 
Učitelj joj je bio presveto Srce Isusovo. 

K njemu je svaki dan išla u školu. Kad bi 
bila uzrujana, ili kad bi joj došlo da pri¬ 
govara, molila bi svoju omiljelu molitvicu: 
»Isuse, blaga i ponizna Srca, učini srce 
moje po Srcu svojem.« Ili bi išla u drugu 
sobu, da bude sama, brojila bi do stotine, 
pjevala ili napamet govorila koju pjesmi¬ 
cu. Voljela je sve do drugoga dana čekati 
nego da nešto radi uzrujana. »Ispeci, pa 
onda reci«, znala je govoriti. 

Poslije svete mise često bi otišla pred 
oltar Srca Isusova i tamo provela neko 
vrijeme u pobožnosti. »Lijepo je okićen, 
rekla bi puna dječje radosti, »ali«, nasta¬ 
vila bi, »ja bih htjela, da se Srce Isusovo 
više ljubi.« 

Kad bi drugi kod nje tražili savjeta i 
utjehe, poslala bi ih Srcu Isusovu. »Sve 
žrtvovati Srcu Isusovu«, i pri tom bi za¬ 
tvorila oci, a ruke sklopila na molitvu. — 
U nedjelju je navečer rado išla na propo¬ 
vijed u crkvu Srca Isusova. Tamo je ku¬ 
povala i svoje knjige. Osobito je rado iza¬ 
birala živote onih svetaca, koji su činili 
tešku pokoru. 

Srce Isusovo učilo je Margaretu ne sa- 





mo blagosti i poniznosti, već i ljubavi pre¬ 
ma bližnjemu. Njezine prijateljice vrlo su 
je ljubile. Čuli smo već, kako bi im veliko¬ 
dušno razdijelila nagrade, što bi dobila, 
kad se natjecala u trčanju. Siromašnim 
prosjacima davala bi novac, što ga je 
mučno uštedjela. Osobito je ljubila sveto¬ 
ga Antuna Padovanskoga, zaštitnika siro¬ 
mašnih i bijednih. Često bi ubacila novčić 
u njegovu škrabicu. Kad bi u božično doba 
pohađala jaslice, prikazivala bi katkada 
malome Isusu svijeću kao dar svoje lju¬ 
bavi. 

Mala tvornička radnica imala je široko 
srce, koje je obuhvatilo i misije. Podupi¬ 
rala ih je molitvom, sakupljala marljivo 
poštanske marke, i oduševljavala roditelje 
i braću, da otkupe koje poganče. Obitelj 
je Sinkler unatoč svome siromaštvu otku¬ 
pila troje djece, koja su po Margaretinoj 
želji dobila za zaštitnicu Svetu Tereziju 
od Maloga Isusa. 

JUNAČKA ODLUKA 

Zašto je Margareta uz svoj naporni 
tvornički rad činila tako tešku pokoru? 

Ta ju je pokora imala prokušati za nje¬ 
zino buduće zvanje. U srdačnom drugova¬ 
nju sa Spasiteljem upoznala je, da mora 
samo njemu pripadati i da mu kao redov¬ 
nica mora posvetiti svoj daljnji život. 

Jedanput je u crkvi Srca Isusova pro¬ 
povijedao župnik o bijedi Siromašnih kla- 
risa. To se Margarete snažno dojmilo. 
Morala je klarise upoznati i približiti im 
se. Radi toga je u slobodno vrijeme često 
išla k njima. Tamo se tako dobro osjećala. 
»Ah, ja bih tako rad bila siromašna kla- 
risa«, rekla je Beli. Ovu želju i odluku pri¬ 
općila je poznatom joj ocu isusovcu 
Agiusu. Iskusni taj čovjek i poznavalac 
duša upozorio ju je, kako Siromašne kla¬ 
rise provode neiskazano teški pokornički 
život. »Promisli, dijete, jer to je život po¬ 
kore i patnje.« 

Ali se Margareta nije dala zaplašiti. 
Molitva, rad i pokora nije za nju bilo ništa 
novo. 

Mučila ju je samo jedna misao: Kako 
da majci priopći svoju odluku, što će ona 
reći? Bela se bila također odlučila za sa- 
inostanski život (ona je htjela stupiti me- 

đu »Siromašne sestre malenih«), Andrija 
je kanio otputovati u Kanadu, da tamo 
traži sreću. Ivan je bio oženjen — a sada 
je htjela otići i ona! Poslije pobožne mo¬ 
litve izjavila je majci svoju namjeru. Maj¬ 
ka je bila duboko ganuta. Belu je već bila 
žrtvovala dragom Bogu, a zar da se sada 
rastane i od Margarete, toga sunca u kući? 
Nije se mogla odmah odlučiti da pristane 
na odluku drage kćerke: »Pusti me da idem 
još jedanput na svetu pričest, prije nego 
ti odgovorim.« 

Kad se gospođa Sinkler drugo jutro 
vratila iz crkve kući, reče Margareti: »Idi, 
dijete, kamo te Bog zove!« Tko veseliji od 
Margarete! Brzo se spremilo sve, što je 
trebala. Još je jedanput pošla sa svojim 
milima na svetu pričest. Zatim dođe ga¬ 
nutljivi rastanak s dragim roditeljima i 
bracom, i ona ode u London u samostan 
Siromašnih klarisa. 

Kod kuće je najedanput nastala tišina. 
Nema više šale ni veselog smijeha. Djevo¬ 
jačka je soba opustjela. Majka suznih očiju 
obilazi od jednoga kreveta do drugog. 
Gdje je ona, koja je bila majci utjeha i 

potpora? Gdje je sunce ove kuće? Daleko, 
jako daleko je ona, dobra, brižna Marga¬ 
reta. Zauvijek! 

ZARUČNICA GOSPODNJA 

Kad je Margareta ispratila dragoga 
brata Andriju na veliki oceanski parobrod 
i domahnula mu posljednji zbogom, unišla 
je u samostan Siromašnih klarisa. Još 
joj je bilo teško oko srca. Rastanak s mi¬ 
lima bio ju je prilično teško ranio. No du¬ 
boku je bol svladala odlučnom voljom i 
ljubavlju. Hrabro je ušla u svetište Go¬ 
spodnje, da odsada provodi život krutoga 
odricanja. 

Samostan Siromašnih klarisa u Lon¬ 
donu živi po najstrožim pravilima svete 
Klare. Redovnička im je odjeća načinjena 
iz grube, smeđe vune, a opasane su bijelim 
užetom. Za obuću im služe sandale. Spa¬ 
vati smiju samo šest sati. Zadaća je kla¬ 
risa, da mole, trpe i rade za grešni svijet. 

Svečano oblačenje bilo je 11. veljače 
1924. Margareta je dobila ime: sestra Ma¬ 
rija Franciska od svetih pet rana. Kod sve¬ 
čanosti su bili roditelji i Ivan. Na najveće 

Posljednji zbogom na velikom oceanskom 
parobrodu! 


iznenađenje sviju, našla se tu i Bela. Ona 
je bila na putu u Francusku, gdje je imala 
ovršiti svoj novicijat. Poglavari su joj bili 
dopustili, da se malo zaustavi u Londonu. 
Posljednji sastanak sestara, koje su bile 
tako srdačno povezane! Margareta je u 
taj svečani dan sjala od radosti i blažen¬ 
stva. Sada je smjela nositi odijelo svete 
Klare i zauvijek stanovati u kući Go¬ 
spodnjoj. 

Godinu dana izatoga bila je tako sret¬ 
na, da je mogla načiniti svete zavjete. No 
malo prije toga tražio je Spasitelj od svoje 
drage zaručnice veliku žrtvu. Kod jedne 
automobilske nesreće umro je nenadano 
njezin dragi otac. To je bio težak udarac. 
Kako je mlada sestra žalila za dragim po¬ 
kojnikom i za majkom, koja je teško isku¬ 
šana i sada tako ostavljena! 

NA GOLGOTI 

Po svetim se zavjetima Margareta po¬ 
sve predala Spasitelju. Dragovoljno mu je 
prikazala žrtvu, da mu ne će služiti kao 
korska, već u svoj poniznosti kao jedno¬ 
stavna kućna sestra. Junačka žrtva! Zato 

je i Spasitelj ovu lijepu dušu posve uzeo 
za se i vodio ju putem križa kao što 
obično vodi najodabranije zaručnice. 

Margareta nije nikada bila ozbiljnije 
bolesna. Zato je baš i čudnovato, da joj 
je jedne noći došao teški kašalj s baca¬ 
njem krvi: sušica grla. Morala je ostaviti 
London i otići u jedan sanatorij. Spasitelj 
ju je dakle odabrao za bolesničku postelju. 

Teško je bilo gorljivoj redovnici ra¬ 
stati se s dragim samostanom. Ali je osta¬ 
la vesela kao uvijek i rekla sa suzama i 
smijehom: »To je sveta Božja volja.« Bo¬ 
lest se naglo razvijala. Danju i noću mu¬ 
čio ju žestoki kašalj, nije mogla disati i 
gušila se. Ali nikada nije draga bolesnica 
bila zlovoljna ili nezadovoljna, nikada nije 
ništa željela niti se tužila. Zahvaljivala je 
na svakoj maloj usluzi i govorila: »Bog 
neka plati, draga sestro.« Sve je uzdizala 
svojim primjerom. »Pazite na malu sestru, 
ona je svetica«, rekao je jedanput neki 
svećenik, koji ju je pohodio. 

Margaretina se bolest pogoršavala iz 
dana u dan. Činilo se, da smrt nije više 
daleko. Tada je doživjela još jednu veliku 

radost: pohodila ju je stara majka. Ona je 
željela, da još jedanput vidi svoje ljublje¬ 
no dijete. Njihov je rastanak potresao 
svačije srce. Majka se srušila, kad je izašla 
iz bolesničke sobe. No brzo se opet sa¬ 
brala. »Dobro, ja sam ju već odavno dala 
dragomu Bogu. Sada je može uzeti. Neka 
se vrši njegova sveta volja.« 

Približavao se smrtni čas. Umiruća je 
molila strelovite molitvice i ljubila svoj 
križ. Ali blaženi smiješak nije nestajao 
s njezina lica. Još jedan tihi šapat: »Isuse, 
Marijo, Josipe«, i anđeoska, čista duša po¬ 
čivala je u Isusovu naručju. Bilo je to 24. 
studenoga 1925. 

SVRŠETAK 

Podvečer su donijeli smrtne ostatke 
naše drage Margarete u samostan Siro¬ 
mašnih klarisa. Tamo je u kapelici ležala 
na odru nekoliko dana. Poslije mise za¬ 
dušnice sahranili su na londonskom gro¬ 
blju Marijine crkve lijes okićen bijelim lji¬ 
ljanima. Bio je to skromni sprovod, baš 
kako i dolikuje »modroj ljubici«. Na 
grobni je humak bio postavljen mali križ 

s natpisom: »Pomoli se za vječni mir se¬ 
stre Marije Franciske Sinkler.« 

Tako je tamo pisalo. — Ali mnogo¬ 
brojni pohodnici nisu molili za malu kla- 
risu, već su se molili njoj. Bili su uvjereni, 
da im je ona zagovornica na nebu. Njezin 
duhovni vođa, otac Agius, dobio je kod 
svoga prvoga pohoda na njezin grob dvije 
velike milosti, za koje se već dugo molio. 
Po želji stare majke bilo je mrtvo tijelo 
kasnije prevezeno u Edingburg. Tamo po¬ 
čiva na libertonskom groblju među Siro¬ 
mašnim klarisama. 

Mnogo se radi na tome, da kćerka po¬ 
metača ulica bude proglašena blaženom. 
Bog je uslišao po njezinu zagovoru mno¬ 
gobrojne molitve, nesamo u Engleskoj, već 
i u drugim zemljama. 


Prevela s njemačkoga Zdcnka Žanko 

